钦定古今图书集成/明伦汇编/官常典/第102卷 > 《吴王濞传赞》同前
## 钦定古今图书集成/明伦汇编/官常典/第102卷 > 《吴王濞传赞》同前

太史公曰：吴王之王，由父省也。能薄赋敛，使其众，以
擅山海利。逆乱之萌，自其子兴。争技发难，卒亡其本；
亲越谋宗，竟以夷陨。晁错为国远虑，祸反近身；袁盎
权说，初宠后辱。故古者诸侯地不过百里，山海不以
封；毋亲戎狄，以疏其属，盖谓吴耶？毋为权首，反受其
咎，岂盎错耶？